*****

ΚΑΝΟΝΙΣΜΟΣ (ΕΟΚ) αριθ. 3643/85 ΤΟΥ ΣΥΜΒΟΥΛΙΟΥ

της 19ης Δεκεμβρίου 1985

σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 1312/85 (4), θέσπισε καθεστώς συναλλαγών με τις τρίτες χώρες για τον τομέα αυτό· ότι το καθεστώς αυτό περιλαμβάνει κυρίως την είσπραξη εισφοράς κατά την εισαγωγή·

ότι η Κοινότητα έχει συνάψει συμφωνίες αυτοπεριορισμού με την πλειοψηφία των τρίτων χωρών που εξάγουν προϊόντα προβείου και αιγείου κρέατος·

ότι, αναμένοντας τη σύναψη συμφωνιών με τις άλλες τρίτες χώρες οι οποίες εξάγουν παραδοσιακά προς την Κοινότητα, κρίνεται σκόπιμο να περιορισθεί η είσπραξη της εισφοράς και η έκδοση πιστοποιητικών εισαγωγής για ορισμένα προϊόντα που προέρχονται από τις χώρες αυτές·

ότι πρέπει να επιτραπούν οι εισαγωγές στα κράτη μέλη, λαμβανομένων υπόψη των παραδοσιακών εμπορικών ρευμάτων·

ότι είναι χρήσιμο να υπενθυμιστεί ότι η απόφαση αυτή δεν θίγει την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (5), όπως τροποποιήθηκε τελευταία από την οδηγία 83/91/ΕΟΚ (6),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα που αναφέρονται κατωτέρω, η είσπραξη της εισφοράς κατά την εισαγωγή ορίζεται στο 10 % κατ' αξία, μέσα στο όριο ετήσιων ποσοτήτων εκφρασμένων σε τόνους ισοδύναμου σφαγείου, ανά ενδιαφερόμενη τρίτη χώρα και ανά κατηγορία:

1.2.3,5 // // // // Κλάση

του κοινού

δασμολογίου // Περιγραφή εμπορευμάτων

// Ενδιαφερόμενες τρίτη χώρες και ποσότητες

// // 1.2.3.4.5 // // // Χιλή // Ισπανία

(α) // Άλλες τρίτες

χώρες (α) // // // // // // 01.04 // Προβατοειδή και αιγοειδή, ζώντα: // // // // // Β. Λοιπά (γ) // 0 // 0 // 100 // 02.01 // Κρέατα και παραπροϊόντα σφαγίου, βρώσιμα, των ζώων των αναφερομένων στις κλάσεις 01.01 μέχρι και 01.04, νωπά, διατηρημένα και απλή ψύξη ή κατεψυγμένα: // // // // // Α. Κρέατα: // // // // // IV. Προβατοειδών και αιγοειδών: // // // // // α) Νωπά ή διατηρημένα με απλή ψύξη // 0 // 100 // 100 // // β) Κατεψυγμένα // 1 490 // 0 // 200 (δ) // // // // //

(α) Μέχρι τις 28 Φεβρουαρίου 1986.

(β) Εκτός της Αργεντινής, της Αυστραλίας, της Αυστρίας, της Βουλγαρίας της Ουγγαρίας, της Ισλανδίας, της Νέας Ζηλανδίας, της Πολωνίας, της Ρουμανίας, της Τσεχοσλοβακίας, της Ουρουγουάης και της Γιουγκοσλαβίας.

(γ) Για τα προϊόντα της διάκρισης 01.04 Β του κοινού δασμολογίου, ο συντελεστής μετατροπής «καθαρή μάζα (βάρος ζωντανού ζώου) / μάζα σφαγίου (ισοδύναμο βάρος σφαγίου)» που λαμβάνεται ως βάση υπολογισμού είναι 0,47.

(δ) Εκ των οποίων 100 τόνοι προορίζονται για τη Γροιλανδία.

2. Τα κράτη μέλη μπορούν να εξουσιοδοτηθούν να εκδίδουν πιστοποιητικά εισαγωγής για τα προϊόντα που αναφέρονται στην παράγραφο 1, μέσα στο όριο των ποσοτήτων που αντιστοιχούν στις παραδοσιακές εισαγωγές τους από τις ενδιαφερόμενες τρίτες χώρες.

Άρθρο 2

Για τα προϊόντα και για τις χώρες που αναφέρονται στο άρθρο 1, η έκδοση των πιστοποιητικών εισαγωγής, που προβλέπεται στο άρθρο 16 του κανονισμού (ΕΟΚ) αριθ. 1837/80, πραγματοποιείται μέσα στο όριο των ετήσιων ποσοτήτων που αναφέρονται στο άρθρο 1.

Άρθρο 3

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται από το άρθρο 26 του κανονισμού (ΕΟΚ) αριθ. 1837/80.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1986 μέχρις ότου τεθούν σε εφαρμογή οι συμφωνίες αυτοπεριορισμού με τις ενδιαφερόμενες τρίτες χώρες και κατά το χρονικό διάστημα κατά το οποίο οι συμφωνίες αυτοπεριορισμού που έχουν ήδη συναφθεί από την Κοινότητα εξακολουθούν να ισχύουν.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1985.

Για το Συμβούλιο

Ο Πρόεδρος

M. FISCHBACH

(1) ΕΕ αριθ. C 257 της 9. 10. 1985, σ. 7.

(2) Γνώμη που διατυπώθηκε στις 13 Δεκεμβρίου 1985 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 183 της 16. 7. 1980, σ. 1.

(4) ΕΕ αριθ. L 137 της 27. 5. 1985, σ. 22.

(5) ΕΕ αριθ. L 302 της 31. 12. 1972, σ. 28.

(6) ΕΕ αριθ. L 59 της 5. 3. 1983, σ. 34.